續感興二十五首  其六
作者：方一夔
朝代：宋

paragraphs: 銅駞向京洛，千里牽雙輪。
分不埋荆棘，去鄴復還秦。
自辭秋風客，不浪五百春。
悲歡與窮泰，過眼如飛塵。
眷言返桑梓，茂陵翳荒榛。
憶昔禹鑄鼎，羅縷九土珍。
猶嫌問輕重，推落泗水濱。
况爾不任重，頑鈍磨不磷。
未知從此去，何時免漂淪。
勿歎流落苦，渠更多閲人。